মানববন্ধনে দেওয়া বক্তব্যে আলাল বলেন, ‘যখনই একটি ঘটনা ঘটে, যখনই আওয়ামী লীগ কোনো বিপদে পড়ে, জনরোষের মুখে পড়ে তখনই জঙ্গিদের একেকটি নাটক সাজানো হয়। ইদানীংকালে আবার সেই রকম হচ্ছে। মানুষের কাছে খুব আশ্চর্য লাগে যে কোনো জঙ্গির নাম পুলিশ জানতে পারল না। র‍্যাব জানতে পারল না, সোয়াত জানতে পারল না, ডিবি জানতে পারল না। কিন্তু তারা জঙ্গি হয়ে মারা গেল। এখন মানুষের কাছে বলছে তাদের নাম জানা থাকলে জানান।’